CELEX: 32011R0178
Language: lt
Date: 2011-02-24 00:00:00
Title: 2011 m. vasario 24 d. Komisijos reglamentas (ES) Nr. 178/2011, kuriuo 145-ąjį kartą iš dalies keičiamas Tarybos reglamentas (EB) Nr. 881/2002, nustatantis tam tikras specialias ribojančias priemones, taikomas tam tikriems asmenims ir subjektams, susijusiems su Usama bin Ladenu, Al-Qaida tinklu ir Talibanu

25.2.2011   
            
            
               LT
            
            
               Europos Sąjungos oficialusis leidinys
            
            
               L 51/10
            
         KOMISIJOS REGLAMENTAS (ES) Nr. 178/2011
   2011 m. vasario 24 d.
   kuriuo 145-ąjį kartą iš dalies keičiamas Tarybos reglamentas (EB) Nr. 881/2002, nustatantis tam tikras specialias ribojančias priemones, taikomas tam tikriems asmenims ir subjektams, susijusiems su Usama bin Ladenu, Al-Qaida tinklu ir Talibanu
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2002 m. gegužės 27 d. Tarybos reglamentą (EB) Nr. 881/2002, nustatantį tam tikras specialias ribojančias priemones, taikomas tam tikriems asmenims ir subjektams, susijusiems su Usama bin Ladenu, Al-Quaida tinklu ir Talibanu, ir panaikinantį Tarybos reglamentą (EB) Nr. 467/2001, uždraudžiantį tam tikrų prekių ir paslaugų eksportą į Afganistaną, sustiprinantį skrydžių uždraudimą ir pratęsiantį Afganistano Talibano lėšų ir kitų finansinių išteklių įšaldymą (1), ypač į jo 7 straipsnio 1 dalies a punktą ir 7a straipsnio 1 dalį,
   kadangi:
   
               (1)
            
            
               Reglamento (EB) Nr. 881/2002 I priede išvardyti asmenys, grupės ir subjektai, kuriems taikomas tame reglamente numatytas lėšų ir ekonominių išteklių įšaldymas.
            
         
               (2)
            
            
               2011 m. vasario 8 d. Jungtinių Tautų Saugumo Tarybos sankcijų komitetas nusprendė įtraukti du fizinius asmenis į asmenų, grupių ir organizacijų, kurių lėšos ir ekonominiai ištekliai turėtų būti įšaldyti, sąrašą.
            
         
               (3)
            
            
               Todėl Reglamento (EB) Nr. 881/2002 I priedas turėtų būti atitinkamai atnaujintas.
            
         
               (4)
            
            
               Siekiant užtikrinti, kad šiame reglamente numatytos priemonės būtų veiksmingos, šis reglamentas turėtų įsigalioti nedelsiant,
            
         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 881/2002 I priedas iš dalies keičiamas taip, kaip nurodyta šio reglamento priede.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2011 m. vasario 24 d.
      
         
            Komisijos vardu, Pirmininko vardu
         
         
            Direktorius, Užsienio politikos priemonių tarnybos vadovas
         
      
   
   
      (1)  OL L 139, 2002 5 29, p. 9.
   
      PRIEDAS
      Reglamento (EB) Nr. 881/2002 I priedas iš dalies keičiamas taip:
      Antraštinė dalis „Fiziniai asmenys“ papildoma šiais įrašais:
      
                  (a)
               
               
                  
                     „Khalil Ahmed Haqqani (alias a) Khalil Al-Rahman Haqqani, b) Khalil ur Rahman Haqqani, c) Khaleel Haqqani). Prievardis: chadžijus. Adresas: a) Pešavaras, Pakistanas; b) Prie Dergey Manday Madrasa, Dergey Manday kaimas, prie Miram Shah, Šiaurės Vaziristano agentūra, federacijos principu valdomos genčių sritys, Pakistanas; c) Kayla kaimas prie Miram Shah, Šiaurės Vaziristano agentūra, federacijos principu valdomos genčių sritys, Pakistanas; d) Sarana Zadran kaimas, Paktia provincija, Afganistanas. Gimimo data: a) 1966 1 1; b) nuo 1958 iki 1964 m. Pilietybė: Afganistano. Kita informacija: a) užima aukštą padėtį Haqqani tinkle, veikiančiame už Šiaurės Vaziristano ribų Pakistano federacijos principu valdomose genčių srityse; b) yra vykęs į Dubajų (Jungtiniai Arabų Emyratai) ir rinkęs ten lėšas; c) Jalaluddin Haqqani brolis ir Sirajuddin Jallaloudine Haqqani dėdė. Įtraukimo į sąrašą pagal 2a straipsnio 4 dalies b punktą data: 2011 2 9.“
                  
               
            
                  (b)
               
               
                  
                     „Said Jan ‘Abd Al-Salam (alias a) Sa’id Jan ‘Abd-al-Salam, b) Dilawar Khan Zain Khan, c) Qazi ‘Abdallah, d) Qazi Abdullah, e) Ibrahim Walid, f) Qasi Sa’id Jan, g) Said Jhan, h) Farhan Khan, i) Aziz Cairo, j) Nangiali). Gimimo data: a) 1981 2 5, b) 1972 1 1. Pilietybė: Afganistano. Paso Nr.: a) OR801168 (Said Jan ‘Abd al-Salam vardu 2006 2 28 išduotas Afganistano pasas, galioja iki 2011 2 27), b) 4117921 (Dilawar Khan Zain Khan vardu 2008 9 9 išduotas Pakistano pasas, galioja iki 2013 9 9). Nacionalinis asmens atpažinties Nr.: 281020505755 (Said Jan ‘Abd al-Salam vardu suteiktas Kuveito piliečio atpažinties numeris). Kita informacija: apie 2005 m. vadovavo Al-Qaida „pagrindinio mokymo“ stovyklai Pakistane. Įtraukimo į sąrašą pagal 2a straipsnio 4 dalies b punktą data: 2011 2 9.“